นาที รัชกิจประการ

นาที รัชกิจประการ (เกิด 20 สิงหาคม พ.ศ. 2502) อดีตสมาชิกสภาผู้แทนราษฎร แบบบัญชีรายชื่อ สังกัดพรรคภูมิใจไทย อดีตเหรัญญิกพรรคภูมิใจไทยประกาศนายทะเบียนพรรคการเมือง เรื่อง การเปลี่ยนแปลงคณะกรรมการบริหารพรรคภูมิใจไทย อดีตสมาชิกวุฒิสภาจังหวัดพัทลุง อดีตประธานสภาพัฒนาสตรีจังหวัดพัทลุง และเป็นแกนนำของพรรคภูมิใจไทยในพื้นที่ภาคใต้'นาที รัชกิจประการ' แม่ทัพภาคใต้ภูมิใจไทย เดินสายช่วย ส.ส.เขต 2 สงขลา หาเสียงสมาชิกวุฒิสภาไทย ชุดที่ 9

 ประวัติ 
นาที เกิดเมื่อวันที่ 20 สิงหาคม พ.ศ. 2502 ที่อำเภอบางแก้ว จังหวัดพัทลุง เป็นบุตรเที้ยน กับนางเอื้อน มนตรี ด้านครอบครัวสมรสกับพิพัฒน์ รัชกิจประการ มีบุตร 3 คน เป็นน้องสาวประเทือง มนตรี สมาชิกวุฒิสภา

สำเร็จการศึกษาระดับปริญญาตรี ครุศาสตรบัณฑิต สาขาภาษาอังกฤษ จากมหาวิทยาลัยราชภัฏสวนสุนันทา ระดับปริญญาตรี บริหารธุรกิจมหาบัณฑิต จาก Sommerset  University ประเทศอังกฤษ และปริญญาโท  ครุศาสตรมหาบัณฑิต (สาขาการจัดการคุณภาพ) จากมหาวิทยาลัยราชภัฏสวนสุนันทา ปริญญาเอก คณะศาสนศาสตร์ จากมหาวิทยาลัยมหามกุฏราชวิทยาลัย

 การทำงาน 
นาที ประกอบธุรกิจเกี่ยวกับร้านอาหาร และรีสอร์ทในจังหวัดสระบุรี ต่อมาได้รับเลือกเป็นประธานสภาพัฒนาสตรีจังหวัดพัทลุง

 งานการเมือง 
นาที เป็นสมาชิกวุฒิสภาจังหวัดพัทลุง ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ต่อมาเธอได้เข้าร่วมงานการเมืองกับกลุ่มเพื่อนเนวิน และได้รับมอบหมายหน้าที่เลขานุการประธานรัฐสภา (ชัย ชิดชอบ) กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เธอได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย

นาที ได้รับการแต่งตั้งเป็นเหรัญญิกพรรคภูมิใจไทย ในปี พ.ศ. 2555

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 4ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคภูมิใจไทย) แต่การเลือกตั้งเป็นโมฆะ

ในปี พ.ศ. 2562 นาที ได้รับเลือกตั้งเป็นสมาชิกสภาผู้แทนราษฎร แบบัญชีรายชื่อ พรรคภูมิใจไทย กระทั่งในเดือนกรกฎาคม พ.ศ. 2562 ศาลฎีกาแผนกคดีอาญาของผู้ดำรงตำแหน่งทางการเมืองพิพากษาลงโทษนาที รัชกิจประการ ให้จำคุก 1 เดือน และปรับ 4,000 บาท ด้วยข้อหาแจ้งบัญชีทรัพย์สินเป็นเท็จ แต่โทษจำคุกให้รอลงอาญาไว้ 1 ปีศาลฎีกาฯสั่งจำคุก 'นาที รัชกิจประการ' เว้นวรรคการเมือง 5 ปี ต่อมาในเดือนพฤษภาคม พ.ศ. 2566 ศาลฎีกาแผนกคดีอาญาของผู้ดำรงตำแหน่งทางการเมืองพิพากษาลงโทษนาที รัชกิจประการ ในกรณีเสียบบัตรแทนกันในการประชุมสภาผู้แทนราษฎรเมื่อปี พ.ศ. 2563 โดยให้จำคุก 9 เดือน ไม่รอลงอาญาด่วน! ศาลฎีกาฯสั่งจำคุก 9 เดือน ไม่รอลงอาญา ‘นาที-2ส.ส.ภูมิใจไทย’ เซ่นปมเสียบบัตรแทน และให้ตัดสิทธิดำรงตำแหน่งทางการเมืองตลอดชีวิต

 งานกีฬา 
นาที ได้ริเริ่มจัดตั้งสโมสรฟุตบอลพัทลุง เอฟซี หรือสโมสรฟุตบอลจังหวัดพัทลุง ในปี พ.ศ. 2552 และได้รับหน้าที่เป็นประธานสโมสรฟุตบอลดังกล่าว

 เครื่องราชอิสริยาภรณ์ 
นาที เคยได้รับพระราชทานเครื่องราชอิสริยาภรณ์ชั้นสูงสุด ดังนี้
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๑๔๕, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๘๔, ๒ ธันวาคม ๒๕๕๔

ต่อมาถูกเรียกคืนเครื่องราชอิสริยาภรณ์ ในปี พ.ศ. 2568 เนื่องจากถูกพิพากษาจำคุก

 อ้างอิง 

หมวดหมู่:บุคคลจากอำเภอเมืองพัทลุง
หมวดหมู่:คู่สมรสของนักการเมืองไทย
หมวดหมู่:นักการเมืองสตรีชาวไทย
หมวดหมู่:นักการเมืองจากจังหวัดพัทลุง
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาจังหวัดพัทลุง
หมวดหมู่:นักการเมืองพรรคภูมิใจไทย
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากมหาวิทยาลัยมหามกุฏราชวิทยาลัย